Me) 
19 
INTÉZETI KÖZLEMÉNYEK. 
tekinthetők. Az átalános térképtár a különböző országok területeit ábrázoló 
földtani, bányászati s egyéb térképeket foglalja magában, ezeken kívül 
azonban grafikai kimutatások, fényképek s tájképek is találhatók benne. 
Az intézeti könyv- és térképtár tartalmára vonatkozólag imént felsorolt 
vázlatos adatokat a föntebbi számadatokkal, valamint azon körülménynyel 
egybevetve, hogy a két tár évi átlagos forgalma 2—3000 darab között 
mozog, kimondhatni, miszerint az intézeti szakkönyvtár jelenleg máris a 
fejlettség azon fokán áll, hogy felette becses eszközöket nyujt úgy az 
intézet tisztviselőinek, valamint az elméleti és gyakorlati geologia hazai 
munkásainak átalában tudományos kutatásaik körül. Végül megjegyez- 
hetjük, hogy azon tudományos egyének vagy állami közegek (tisztviselők), 
akik a bányaügyet akár nemzetgazdasági, akár közigazgatási vagy technikai 
szempontból tanulmány tárgyává hajlandók és kénytelenek tenni, szintén 
meglehetős nagyságú irodalmi anyagra találnak az intézet könyvtárában. 
A könyvtárról eddigelé három nyomtatott czímjegyzék jelent meg. 
Ezek közől az első, melyet 1875-ben Matyasovszky Jakab és Stürzenbaum 
Józset állítottak össze, még csak csekély számú munkát mutat ki ; a második 
1884-ben Farkass Róbert által szerkesztett jegyzék 55391 .kötet könyvről és 
735 darab térképről szól, melyek az 1868—1883. évi összes állományt kép- 
viselik s végül a legújabban Bruck József által összeállított I. pót-czímjegy- 
zék " az előbbihez csatlakozva, a könyv- és térképtár 1884—1885-iki, tehát 
2 évi állományát foglalja magában. 
Adomány: ZsiGmonpY BÉLA mérnök 200 frtot bocsátott az intézet igaz- 
gatóságának rendelkezésére oly czélból, hogy azt saját belátása szerint az 
alföldi ártézi kutakból nyert fúrópróbák tudományos megvizsgáltatására 
fordítsa. ZsSIGMoNDY ezen hazafias ajándéka által az említett ártézi kutak 
anyagának s ezzel a magyar alföld geologiai viszonyainak megismerését 
kivánja előmozdítani, mert mint gyakorlati kútfúró ő ismerheti leginkább 
annak értékét, ha a technikus munkája közben biztos támpontokat kap a 
geologiától a talajviszonyok minősége tekintetében. 
4 E czimjegyzéket veszik társulatunk rendes tagjai a jelen füzettel. Szerk. 
